b'\n_START_ARTICLE_\nKRI Tjut Nya Dhien\n_START_SECTION_\nTorpedo\n_START_PARAGRAPH_\nKRI Tjut Nya Dhien dilengkapi dengan empat tiub pelancar torpedo 15.7 inci.\n_START_SECTION_\nPeluru berpandu\n_START_PARAGRAPH_\nSistem pertahanan udara adalah dua pelancar peluru berpandu SA-N-5, peluru berpandu darat-ke-udara yang menawarkan pertahanan udara jarak-dekat terhadap pesawat sayap kekal dan pesawat sayap berputar dan terhadap peluru berpandu anti-kapal yang datang._NEWLINE_Selain itu ia juga dilengkapi dengan 2 RBU-6000 bagi peranan anti-kapal selam (ASW RL) dan juga mempunyai 2 para (Deep Charge).\n_START_SECTION_\nMeriam\n_START_PARAGRAPH_\nMeriam utama kapal perang KRI Tjut Nya Dhien yang dipasang pada dek hadapan, adalah meriam berkembar 57mm/70 caliber DP. Kapal peronda ini juga dilengkapi dengan satu mesingan 30 mm berkembar pelbagai guna.\n_START_SECTION_\nPenangkis contermeasures\n_START_PARAGRAPH_\nPelancar umpan PK-16 decol RL yang dilancarkan dalam mod ganggu "distraction" atau menawan "seduction" bagi mengaburi peluru berpandu musuh. Selain itu ia turut mempunyai sistem pemintas Watch Dog intercept._NEWLINE_Radar penerima amaran kapal ini adalah MR-302/Strut Curve bagi carian permukaan dan udara yang bersepadu dengan sistem tembakan MR-123 Vympel/Muff Cob.\n_START_SECTION_\nPengesan\n_START_PARAGRAPH_\nKRI Tjut Nya Dhien memiliki radar pengesan permukaan dan kawalan tembakan MR-302/Strut Curve. Radar tersebut memberikan pengesanan pencari sasaran di udara dan permukaan bersepadu dan beroperasi dalam trek ketika mod pengawas "scan mode" dan meninjau "scanning"._NEWLINE_Kapal anti-kapal selam (ASW) ini juga dilengkapi dengan sonar aktif berfrekuensi serdahana di badan kapal jenis MG-322T.\n_START_SECTION_\nTujahan\n_START_PARAGRAPH_\nKapal peronda ini mempunyai tiga enjin disel yang disambung kepada tiga gandar bagi menghasilkan kuasa sebesar 14,250 bhp, dengan kelajuan beroperasi 24 batu nautikal.'